

**Қазақстан Республикасының Ішкі істер министрлігі Қылмыстық-атқару жүйесі комитетінің түзеу мекемесін құру туралы**

Қазақстан Республикасы Үкіметінің қаулысы. 2001 жылғы 3 шілде N 907

      Сотталғандарды ұстаудың жағдайларын жақсарту мақсатында Қазақстан Республикасының Үкіметі қаулы етеді:
  
      1. Сотталғандар мен тергеу-қамауындағы адамдарды ұстауға 2001 жылға арналған республикалық бюджетте Қазақстан Республикасы Ішкі істер министрлігінің Қылмыстық-атқару жүйесі комитетіне көзделген қаражат есебінен және шегінде ("Түзеу мекемелері" кіші бағдарламасы) "Қазақстан Республикасының Ішкі істер министрлігі Қылмыстық-атқару жүйесі комитетінің ЕЦ-166/26 түзеу мекемесі" (бұдан әрі - мекеме) мемлекеттік мекемесі құрылсын.

      2. Мекеменің штат санының лимиті 375 бірлік мөлшерінде белгіленсін.

      3. Мекеменің штат санын ұстауға арналған шығыстарды қаржыландыру 2002 жылғы 1 қаңтардан бастап республикалық бюджеттен жүргізілсін.

      4. Қазақстан Республикасы Ішкі істер министрлігінің Қылмыстық-атқару жүйесі комитеті заңнамада белгіленген тәртіппен:
  
      1) мекеменің жарғысын бекітсін және оның әділет органдарында мемлекеттік тіркелуін қамтамасыз етсін;
  
      2) осы қаулыны іске асыру жөнінде өзге де шаралар қабылдасын.

      5. Қазақстан Республикасы Үкіметінің кейбір шешімдеріне мынадай өзгерістер мен толықтыру енгізілсін:
  
      1) <\*>
  
      2) <\*>
  
     
*Ескерту. 2)-тармақшаның күші жойылды - ҚР Үкіметінің 2001.12.28. N 1755*
қаулысымен.
  
      3) <\*>
  
     
*Ескерту. 1),3)-тармақшалардың күші жойылды - ҚР Үкіметінің 2002.12.29. N 1443*
**қаулысымен.**

      6. Қазақстан Республикасының Мемлекеттік құпияларды қорғау жөніндегі агенттігі мемлекеттік құпияларды құрайтын мәлімет көздерінің құпиясын ашу тәртібін әзірлесін және Қазақстан Республикасының Үкіметіне бекітуге ұсынсын.

     7. Осы қаулы, оның 3-тармағынан басқасы, қол қойылған күнінен бастап күшіне енеді.

*Қазақстан Республикасының*
  
*Премьер-Министрі*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК